《和史魏公酬北山寿老》
宋代·刘应时

黄发了国事，归来双颊红。
园林白日静，乐事何丰融。
更许柏庭友，来依春桂丛。
境胜香山远，辞高支遁同。
眷兹达尊地，绰有古人风。
梅林洗烦暑，霁色摩苍空。
烟霞琢秀句，咀嚼味无穷。
徒纪盛山燕，来羡昌黎公。

作者简介：四明人，字良佐。喜好诗，与陆游、杨万里友善。有《颐庵居士集》。